cyanic-selkie/wikianc huggingface dataset:
பொதுப் பங்கு நிறுவனம்
பொது நிறுவனம் (public company) அல்லது பொதுப் பங்கு நிறுவனம் (publicly traded company)பொதுவில் வணிக ஈடு நிறுவனம், பொதுவில் வாங்கப்பட்ட நிறுவனம் (publicly held company), பொதுவில் வரையறுக்கப்பட்ட நிறுவனம் (ஐக்கிய இராச்சியத்தில்) என்றெல்லாம் குறிப்பிடப்படுபவை ஓர் கட்டுப்பாடு வரையறுக்கப்பட்ட நிறுவனம் (வணிகம்) ஆகும். இவை தங்கள் பத்திரங்களையும் (மூலதனப் பங்குகள்/ஈடுகள், பிணைப் பத்திரங்கள்/கடன்கள் போன்றவை) நிதி திரட்டல்  ஆவணங்களையும் வழக்கமாக ஓர்  பங்குச் சந்தை மூலமாகவோ அல்லது நேரடி வணிகச் சந்தைகளில் சந்தை நிதி நிறுவனங்களின்  சேவை முகப்புகள்  மூலமாகவோ பொதுமக்கள் வாங்குமாறு வெளியிடும் நிறுவனமாகும். பொதுவில் வரையறுக்கப்பட்ட நிறுவனங்கள் உள்ளிட்டு, பொது நிறுவனங்கள் தங்கள் வணிக அளவையும் உள்நாட்டு சட்டங்களைப் பொறுத்தும் பங்குச் சந்தையொன்றில் பட்டியலிடப்பட்டிருக்கலாம் அல்லது இடப்படாதும் இருக்கலாம்.
பொதுப் பங்கு நிறுவனத்தின் நிதி ஆவணங்கள்
பொதுவாக, பொதுப்பங்கு நிறுவனத்தின் பங்குகள் பரவலான முதலீட்டாளர்களுக்கு சொந்தமாக உள்ளன; தனிப்பங்கு நிறுவனமொன்றில் நிறுவனப் பங்குகள் ஒப்பீட்டளவில் மிகக் குறைந்த முதலீட்டாளர்களுக்கே சொந்தமாக இருக்கும். பெருமளவில் பங்குதாரர்கள் இருப்பதாலேயே ஒரு நிறுவனம் பொதுப்பங்கு நிறுவனமாகி விடாது. ஐக்கிய அமெரிக்காவில் 1934 பங்குச் சந்தை சட்டத்தின் கீழுள்ள நிறுவனங்கள் பொதுப்பங்கு நிறுவனங்களாகும். முதல் பொதுப்பங்கு நிறுவனமாக 1601ஆம் ஆண்டில் நிறுவப்பட்ட டச்சு கிழக்கிந்திய கம்பனி கருதப்படுகிறது.
பகுப்பு:வணிகவியல் பகுப்பு:நிறுவன வகைகள்
Sociedade anónima
கால்சியம் ஐதராக்சிபாசுப்பேட்டு
கால்சியம் ஐதராக்சிபாசுப்பேட்டு (Calcium hydroxyphosphate) என்பது Ca5(OH)(PO4)3 என்ற மூலக்கூற்று வாய்ப்பாடு கொண்ட ஒரு கனிம வேதியியல்  சேர்மமாகும். கால்சியம், ஐதரசன், ஆக்சிசன், பாசுபரசு ஆகிய தனிமங்கள் ஒன்றிணைந்து இச்சேர்மம் உருவாகிறது. கால்சியம் பாசுப்பேட்டு முக்காரம், முக்கார கால்சியம் பாசுப்பேட்டு ஐதராக்சிலபட்டைட்டு போன்ற பெயர்களாலும் இச்சேர்மம் அழைக்கப்படுகிறது உடலிலும் ஐதராக்சிலபடைட்டு என்ற பெயர் கொண்ட கனிமமாகவும் இது காணப்படுகிறது.
மேற்கோள்கள்
பகுப்பு:கால்சியம் சேர்மங்கள்
டிக் டிக் டிக் (2018 திரைப்படம்)
டிக் டிக் டிக் (Tik Tik Tik) என்பது 2018 ஆம் ஆண்டில் வெளிவந்த ஒரு இந்தியத் தமிழ் அறிவியல் புனைவுத் திரைப்படம் ஆகும். இதனை சக்தி சௌந்தர்ராஜன் இயக்கியுள்ளார். 1963 இல் வெளியான கலை அரசி திரைப்படத்திற்குப் பின்னர் இந்தியாவில் தயாரிக்கப்பட்ட முதலாவது விண்வெளித் திரைப்படமாகும். இத்திரைப்படத்தில் ஜெயம் ரவி, ஆரன் அசீஸ், நிவேதா பெத்துராஜ் ஆகியோர் முக்கிய பாத்திரங்களில் நடித்துள்ளனர். 2016 அக்டோபரில் தயாரிப்பு ஆரம்பமானது. திரைப்பட முன்னோட்டம் 2017 ஆகத்து 15 இல் வெளியானது. 2016 சனவரி 26 இல் வெளியிடவிருந்த இத்திரைப்படம், 2018 சூன் 22 இல் வெளியானது.
வெளியிணைப்புகள்
பகுப்பு:2018 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:ஜெயம் ரவி நடித்த திரைப்படங்கள் பகுப்பு:நிவேதா பெத்துராஜ் நடித்த திரைப்படங்கள்
திவ்யா தேசுமுக்
திவ்யா தேசுமுக் (Divya Deshmukh) இந்தியாவின் மகாராட்டிர மாநிலத்தைச் சேர்ந்த ஒரு சதுரங்க வீராங்கனையாவார். 2005 ஆம் ஆண்டு திசம்பர் மாதம் 9 ஆம் தேதியன்று இவர் பிறந்தார். இந்தியாவின் பெண் கிராண்டுமாசுட்டர்களில் திவ்யா தேசுமுக்கும் ஒருவர். 2020 ஆம் ஆண்டு இணையவழியாக நடைபெற்ற சதுரங்க ஒலிம்பியாடு அணியில் இவரும் ஒருவராக இருந்தார். 2022 ஆம் ஆண்டு மார்ச்சு மாத நிலவரத்தின்படி இந்திய தேசிய வெற்றியாளராகத் திகழும் திவ்யா இந்தியப் பெண்கள் தரவரிசையில் இரண்டாவது இடத்தில் இருந்தார். 2022 ஆம் ஆண்டு சென்னையில் நடைபெறவுள்ள 44 ஆவது சதுரங்க ஒலிம்பியாடு போட்டிகளில் விளையாடவும் இந்திய அணியில் இடம் பிடித்துள்ளார்.
மேற்கோள்கள்
பகுப்பு:2005 பிறப்புகள் பகுப்பு:வாழும் நபர்கள் பகுப்பு:சதுரங்க வீரர்கள் பகுப்பு:மகாராட்டிர சதுரங்க வீரர்கள் பகுப்பு:சதுரங்க கிராண்டு மாசுட்டர்கள் பகுப்பு:இந்திய சதுரங்க வீராங்கனைகள்
காட்மியம் சல்பேட்டு
காட்மியம் சல்பேட்டு (Cadmium sulfate) என்பது CdSO4.xH2O. என்ற மூலக்கூற்று வாய்ப்பாடுடன் கூடிய ஒரு கனிமவேதியியல் சேர்மமாகும். பரவலாக CdSO4.H2O, என்ற நீரேற்று வடிவம் காணப்பட்டாலும், CdSO4.8/3H2O என்ற நீரேற்று வடிவம் மற்றும் நீரிலியான (CdSO4) ஆகிய மேலும் இரண்டு வடிவங்களில் காட்மியம் சல்பேட்டு காணப்படுகிறது. அனைத்து சல்பேட்டுகளும் நிறமற்றனவாகவும் நீரில் கரையக்கூடியனவாகவும் உள்ளன.
தோற்றம் மற்றும் தயாரிப்பு
காட்மியம் உலோகம் அல்லது காட்மியம்ஆக்சைடு அல்லது  காட்மியம் ஐதராக்சைடை நீர்த்த கந்தக அமிலத்துடன் சேர்த்து வினைப்படுத்துவதன் மூலம்  காட்மியம் எண்ணீரேற்றைத் தயாரிக்கலாம்.
CdO + H2SO4 → CdSO4 + H2O
Cd + H2SO4 → CdSO4 + H2
காட்மியம் சல்பேட்டின் நீரிலி வடிவத்தை சோடியம் பெர்சல்பேட்டை காட்மியத்துடன் சேர்த்து தயாரிக்கலாம்
Cd + Na2S2O8 → CdSO4 + Na2SO4
இயற்கையில் காட்மியம் சல்பேட்டு நான்கு நீரேற்று வடிவமான உடுரோப்சைட்டு (CdSO4•4H2O) மற்றும் அடிப்படை உப்பாக நையிடர்மேரைட்டு கனிமம் (Cu4Cd(SO4)2(OH)6•4H2O). ஆகியவற்றில் காணப்படுகிறது.
பயன்கள்
மின்சுற்றுகளில் மின்முலாம் பூச்சாக காட்மியம் சல்பேட்டு பயன்படுகிறது. காட்மியம் சல்பைடு போன்ற காட்மியம் சார்ந்த நிறமிகள் தயாரிப்புக்கு முன்னோடியாக விளங்குகிறது. மேலும் இச்சேர்மம் ஒளிரும் திரைகளில் நிறமியாகவும் வெசுட்டன் செந்தர மின்கலன்களில் மின்பகுளியாகப் பயன்படுகிறது.
மேற்கோள்கள்
பகுப்பு:காட்மியம் சேர்மங்கள் பகுப்பு:சல்பேட்டுகள்
ஐப்பிகானப்பள்ளி ஊராட்சி
ஐப்பிகானப்பள்ளி ஊராட்சி (Ippiganapalli Gram Panchayat), தமிழ்நாட்டின் கிருஷ்ணகிரி மாவட்டத்தில் உள்ள வேப்பனப்பள்ளி வட்டாரத்தில் அமைந்துள்ளது. இந்த ஊராட்சி, வேப்பனஹள்ளி சட்டமன்றத் தொகுதிக்கும் கிருஷ்ணகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1200 ஆகும். இவர்களில் பெண்கள் 603 பேரும் ஆண்கள் 597 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:வேப்பனப்பள்ளி ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
அம்மை விருந்து
அம்மை விருந்து ( Pox party ) என்பது ஒரு சமூக நடவடிக்கையாகும். திருமணத்திற்கு பிறக்கும் குழந்தைகள் குறையில்லாமல் பிறக்க வேண்டும் என்பதற்காக வேண்டுமென்றே திருமணம் ஆகாத பெண்கள் ஒரு நோய் தொற்றுக்கு ஆளாகினர். தடுப்பூசிகள் கிடைப்பதற்கு முன்பே இதுபோன்ற விருந்துகள் நடைமுறையில் இருந்தன. இவ்வாறு நோய் தொற்றுக்கு ஆளாகும்போது பெரியவர்களுக்கு வரும் நோயைக் காட்டிலும் குழந்தைகளுக்கு நோய் குறைவாக இருக்கும் என்று நம்பப்பட்டது. எடுத்துக்காட்டாக, தட்டம்மையினால் ஏற்படும் பாதிப்பு என்பது 5 வயதுக்கு மேற்பட்ட குழந்தைகளை விட பெரியவர்களுக்கு மிகவும் ஆபத்தானதாகும். இப்போதெல்லாம் அம்மை விருந்துகள் பொதுவாக தடுப்பூசி எதிர்ப்பு நிபுணர்களால் ஏற்பாடு செய்யப்படுகின்றன. அவர்கள் நோயைக் கட்டுப்படுத்துவதை விட தடுப்பூசி மிகவும் ஆபத்தானது என்று நம்புகிறார்கள். தடுப்பூசிக்கு ஆதரவாக பொது சுகாதார அதிகாரிகள் வேண்டுமென்றே மக்களை நோய்களுக்கு ஆட்படுத்துகிறார்கள். இதே போன்று காய்ச்சல் விருந்துகளும் சில நேரங்களில் நடத்தப்படுகின்றன. தொற்றுப் பொருள்களை அனுப்பும் அம்மை விருந்துகளில் மாறுபாடுகள் உள்ளன. உலகின் பல பகுதிகளில் தொற்று பொருட்களை அனுப்புவது சட்டவிரோதமானது அல்லது இறுக்கமாக கட்டுப்படுத்தப்படுகிறது.
செயல்திறன் மற்றும் ஆபத்து
இந்த முறையில் தங்கள் குழந்தைகளை வெரிசெல்லா ஜோஸ்டர் வைரஸுக்கு உட்படுத்தும் பெற்றோர்கள், தடுப்பூசி போடுவதை விட சின்னம்மை தாக்குவது பாதுகாப்பானது மற்றும் மிகவும் பயனுள்ளதாக இருக்கும் என்று நம்பினர். தட்டம்மை போன்ற பிற நோய்களுக்கும் இதே போன்ற கருத்துக்கள் ஏற்படுத்தப்பட்டன. இருப்பினும், குழந்தை மருத்துவர்கள் அம்மை விருந்துகளை நடத்துவதற்கு எதிராக எச்சரிக்கின்றனர். மூளையழற்சி, சின்னம்மை -தொடர்புடைய நுரையீரல் அழற்சி போன்ற தொடர்புடைய சிக்கல்களால் எழும் ஆபத்துக்களை மேற்கோளிட்டுள்ளனர். இந்த கடுமையான சிக்கல்கள் (அதாவது அவை மூளை பாதிப்பு அல்லது மரணத்தை ஏற்படுத்தக்கூடும்) பாதகமான தடுப்பூசி நிகழ்வுகளை விட அதிகமாக இருக்கும். சின்னம்மை தடுப்பூசி கிடைப்பதற்கு முன்பு அமெரிக்காவில் 100 முதல் 150 குழந்தைகள் ஆண்டுதோறும் சின்னம்மையால் இறந்து போனார்கள். இங்கிலாந்தில், சின்னம்மைக்கு எதிராக தடுப்பூசி போடப்படுவதில்லை. மேலும் இந்த நோயால் ஆண்டுக்கு 25 பேர் இறக்கின்றனர், பாதிக்கப்பட்டவர்களில் 80% பெரியவர்கள் ஆவர். சின்னம்மை தடுப்பூசி அனைத்து வகையிலும் தொற்றுநோயை விட பாதுகாப்பானது என்று சுகாதார அதிகாரிகளால் பரிந்துரைக்கப்படுகிறது.
வரலாறு
அமெரிக்க ஐக்கிய இராச்சியத்தில், 1995 இல் வெரிசெல்லா தடுப்பூசி அறிமுகப்படுத்தப்படுவதற்கு முன்பு சின்னம்மை விருந்துகள் பிரபலமாக இருந்தன. குழந்தைகள் சில சமயங்களில் வேண்டுமென்றே தட்டம்மைக்கு ஆளாகினர். தடுப்பூசிகள் கிடைப்பதற்கு முன்பு, இந்த நோய்கள் கிட்டத்தட்ட தவிர்க்க முடியாதவை என்றே பெற்றோர்கள் நினைத்திருந்தனர்.
காய்ச்சல் விருந்துகள்
கனடாவில் 2009ஆம் ஆண்டு காய்ச்சல் தொற்றுநோய்களின் போது, காய்ச்சல் விருந்துகள் அல்லது காய்ச்சல் பாதிப்புகள் என அழைக்கப்பட்டவற்றின் அதிகரித்தாக மருத்துவர்கள் குறிப்பிட்டனர். இந்த கூட்டங்கள், அம்மை விருந்துகளைப் போலவே, பெற்றோரின் குழந்தைகளுக்கு "பன்றிக் காய்ச்சல்" இன்ஃப்ளூயன்ஸா வைரஸைக் கட்டுப்படுத்த அனுமதிக்கும் வகையில் வெளிப்படையாக வடிவமைக்கப்பட்டுள்ளன.
வெளி இணைப்புகள்
பகுப்பு:நோய் வகைகள் பகுப்பு:நோய் எதிர்ப்பு முறைமைகள் பகுப்பு:மருத்துவ சுகாதாரம் பகுப்பு:நோய்ப்பரவலியல் பகுப்பு:மருத்துவம் பகுப்பு:மருத்துவம் தொடர்பான குறுங்கட்டுரைகள்
காந்தி குல்லாய்
காந்தி குல்லாய் அல்லது காந்தி தொப்பி கதர் (காதி) துணியால் செய்யப்பட்ட முன்புறமும் பின்புறமும் குறுகி நடுவில் விரிந்திருக்கும் குல்லாய் ஆகும். இந்திய விடுதலைப் போராட்டத்தின் போது மகாத்மா காந்தி 1921ஆம் ஆண்டுவரை இதை அணிந்து பிரபலப்படுத்தியதால் இது காந்தி குல்லாய் என அறியப்பட்டது; காந்தியக் கொள்கையை பின்பற்றுவதை அறிவிக்கவும் தேசிய உணர்வை வெளிப்படுத்தவும் இது அடையாளமாக விளங்கியது ஜவஹர்லால் நேருவே இதை உண்மையில் பிரபலப்படுத்தியவர். இன்றும் இது காந்தியவாதிகளாலும் இந்தியாவின் அரசியல்வாதிகளாலும் குறிப்பாக காங்கிரசு கட்சியினரால் அணியப்படுகிறது. இது மட்டுமின்றி மும்பை டப்பாவாலாக்களின் தொழில்முறை அடையாளமாகவும் இது உள்ளது. குசராத் மற்றும் மராட்டிகளின் உடையின் ஓர் அங்கமாக விளங்குகிறது.
வெளியிணைப்பு
பகுப்பு:தொப்பிகள் பகுப்பு:இந்திய உடைகள் பகுப்பு:இந்திய விடுதலைப் போராட்டம்
அகத்மாத்தோர்
அகத்மாத்தோர் (agadmator) என அழைக்கப்படும் அந்தோனியோ ராதிச் (Antonio Radić; பிறப்பு: 16 சூன் 1987), ஒரு குரோவாசிய யூடியூப் பதிவரும், சதுரங்க ஆட்டக்காரரும் ஆவார். இவரின் யூடியூப் ஓடையின் பெயர் அகத்மாத்தோரின் சதுரங்க ஓடை (agadmator's chess channel) ஆகும். 2021 பிப்ரவரி 7 அன்று இவரது ஓடை 1,000,000 சந்தாதாரர்களைக் கடந்தது. ராதிச்சின் ஓடையில் உள்ள காணொளிகள் மொத்தம் 500 மில்லியனுக்கும் அதிகமான பார்வைகளைப் பெற்றுள்ளன. அவரது ஓடையில், இராதிச் சமீபத்திய மற்றும் வரலாற்று முக்கியத்துவம் வாய்ந்த சதுரங்க விளையாட்டுகளை மதிப்பாய்வு செய்கிறார்.
அமெரிக்க சதுரங்க எழுத்தாளர் கர்னல் டேவிட் ஏ. ஹேட்டர் அவரை "யூடியூப்பின் முன்னணி சதுரங்க ஓடையாளர்களில் ஒருவர்" என்று குறிப்பிட்டுள்ளார்.
பின்னணி
இராதிச்சின் வசிப்பிடம் குரோவாசியாவில் கிரித்சேவிச் ஆகும். பீடே மாஸ்டரான அவரது தாத்தா அண்டோ கிரண்ஜிச், இவருக்கு நான்கு வயதில் சதுரங்கத்தை அறிமுகப்படுத்தினார். இருப்பினும், அவர் பின்னர் விளையாடுவதை நிறுத்தி, 17 வயது வரை சதுரங்கத்திற்கு திரும்பவில்லை. இராதிச்சின் உச்ச பிடே ஈலோ மதிப்பீடு 2010 ஜூலை 2010 இல் அடையப்பட்டது (அக்டொபர் 2021இல் அவரின் மதிப்பீடு 1949). இவர் அதிக சர்வதேச போட்டிகளில் பங்கேற்கவில்லை என்றாலும், செஸ்.காம், லிசெஸ் போன்ற பல்வேறு இணைய சதுரங்க தளங்களில் விளையாடுகிறார்.
யூடியூப் ஓடை
ரெடிக் முதலில் தனது யூடியூப் சேனலைத் 2007-இல் தொடங்கினார். அப்போது அவர் தனது தந்தையுடன் இணைந்து திருமணக் காணொளிப் பதிவராகப் பணியாற்றினார். அவர் தனது வியாபாரத்தை விளம்பரப்படுத்த திருமணக் காணொளிகளை தனது ஓடையில் வெளியிட்டார். அவர் பின்னர் 2016-இல் சதுரங்கக் காணொளிகளை வெளியிடத் தொடங்கினார். அவரது யூடியூப் ஓடை 2017-இல் சுமார் 20,000 சந்தாதாரர்களை அடைந்து அவரது வழக்கமான வருமானத்தை விட அதிக வருமானத்தை ஈட்டித் தந்தது. முழு நேரமும் ஓடையில் கவனம் செலுத்த ரெடிக் தனது திருமண வீடியோகிராபர் தொழிலை கைவிட்டார். கிட்டத்தட்ட ரெடிக்கின் அனைத்துக் காணொளிகளும் ஒரே வடிவத்தைப் பின்பற்றுகின்றன: ஒரு சதுரங்க விளையாட்டின் விமர்சனம். அவர் வழக்கமாக தினசரி அடிப்படையில் புதிய காணொளிகளை வெளியிடுவார், 24 மணி நேரத்திற்குள் பெரிய போட்டிகளின் விளையாட்டுகளை  மதிப்பாய்வு செய்வார். உலக சதுரங்க வாகையாளர் 1921 போட்டியின் விளையாட்டுகள் போன்ற பல வரலாற்று முக்கியத்துவம் வாய்ந்த சதுரங்கப் போட்டிகள் பற்றிய அவரது மதிப்பாய்வுகள் தொடராக அமைக்கப்பட்டுள்ளன. அவரது மிகவும் பிரபலமான காணொளி "சதுரங்க வரலாற்றில் சிறந்த இராணி தியாகம்" என்ற தலைப்பில் உள்ளது. அந்தக் காணொளி 2021 செப்டம்பர் நிலவரப்படி 6.3 மில்லியன் பார்வைகளைப் பெற்றுள்ளது. அந்தக் காணொளியில், அவர் 1962-இல் நடந்த ரசீத் நெசுமெத்தீனொவ், ஒலெக் செர்னிக்கோவ் இடையேயான ஒரு விளையாட்டை பகுப்பாய்வு செய்கிறார்.
2021 பிப்ரவரி 7 இல், இவரது ஓடை 1 மில்லியன் சந்தாதாரர்களை எட்டியது. இந்த சாதனையை செய்த முதல் சதுரங்க ஓடையாளர் இவர் ஆவார். இவருக்குப் பின்னர் இகாரு நகமுரா, லெவி ரோஸ்மன் ஆகியோர் இந்த மைல்கல்லை எட்டியுள்ளனர்.
செம்பரை ஊராட்சி
செம்பரை ஊராட்சி (Sembarai Gram Panchayat), தமிழ்நாட்டின் திருச்சிராப்பள்ளி மாவட்டத்தில் உள்ள இலால்குடி வட்டாரத்தில் அமைந்துள்ளது. இந்த ஊராட்சி, இலால்குடி சட்டமன்றத் தொகுதிக்கும் பெரம்பலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2457 ஆகும். இவர்களில் பெண்கள் 1262 பேரும் ஆண்கள் 1195 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருச்சிராப்பள்ளி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
திருவாய்மூர் ஊராட்சி
திருவாய்மூர் ஊராட்சி (Thiruvoimoore Gram Panchayat), தமிழ்நாட்டின் நாகப்பட்டினம் மாவட்டத்தில் உள்ள கீழையூர் வட்டாரத்தில் அமைந்துள்ளது. இந்த ஊராட்சி, கீழ்வேலூர் சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1946 ஆகும். இவர்களில் பெண்கள் 998 பேரும் ஆண்கள் 948 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:நாகப்பட்டினம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வீராராட்டித்தெரு கைலாசநாதர் கோயில்
வீராராட்டித்தெரு கைலாசநாதர் கோயில் தமிழ்நாட்டில் அரியலூர் மாவட்டம், வீராராட்டித்தெரு என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:அரியலூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சர்தார் வல்லபாய் படேல் காவல் துறை அருங்காட்சியகம்
அம்சங்கள்
இந்த அருங்காட்சியகம் 2000 ஆண்டில் திறக்கப்பட்டது. இங்கு துப்பாக்கிகள், தோட்டாக்கள், இயந்திரங்கள் மற்றும் பன்முகத்தன்மை வாய்ந்த பிற ஆயுதங்கள் உள்ளிட்ட 18 மற்றும் 19 ஆம் நூற்றாண்டுகளின் ஆயுதங்கள் மற்றும் வெடிமருந்துகள் போன்றவை காட்சிப்படுத்தபட்டுள்ளன. மேலும் இந்த அருங்காட்சியகத்தில் மரபணு சோதனைகள், மனித எலும்புகள், கைரேகைகள், காவல்துறை நாய்களின் ஒளிப்படங்கள், வெவ்வேறு காவல்துறை அணிகளின் காவலர்களுக்கு வழங்கப்பட்ட பலவிதமான பதக்கங்கள் பற்றிய தகவல்கள் விளக்கப்படங்கள் போன்றவை உள்ளன. 1.1 டன் எடையில் காவலர் திரு. சந்தோஷ் அவர்களால் கற்காரையால் உருவாக்கபட்ட வல்லபாய் படேலின் சிலை 2005 சனவரி அன்று திறக்கப்பட்டது.
குறிப்புகள்
பகுப்பு:Coordinates on Wikidata பகுப்பு:கேரள அருங்காட்சியகங்கள் பகுப்பு:கொல்லம் மாவட்டத்திலுள்ள சுற்றுலாத் தலங்கள் பகுப்பு:வல்லபாய் படேல் நினைவிடங்கள்
வண்ணஞ்சூர். மோ ஊராட்சி
'''வண்ணஞ்சூர். மோ ஊராட்சி' (Vannanjur . m Gram Panchayat''), தமிழ்நாட்டின் கள்ளக்குறிச்சி மாவட்டத்தில் உள்ள கள்ளக்குறிச்சி வட்டாரத்தில் அமைந்துள்ளது. இந்த ஊராட்சி, சங்கராபுரம் சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1296 ஆகும். இவர்களில் பெண்கள் 653 பேரும் ஆண்கள் 643 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:கள்ளக்குறிச்சி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அரபி ஒலிப்புக் குறிகள்
கீழ்க்காணும் அட்டவணையில் இலக்கிய வழக்கு அல்லது எழுத்து வழக்கு அரபி மொழிக்கான ஒலிப்புக் குறிகளை அனைத்துலக ஒலிப்புக் குறிகள் நெடுங்கணக்கில் (அஒநெ, IPA) பயன்படுத்தும் குறிகளும் அதற்கு ஈடாக தமிழ் எழுத்துகளில் பயன்படுத்தும் குறிகளும் கொடுக்கப்பட்டுள்ளன.
அரபி ஒலியனியல் கட்டுரையில் அரபி மொழிகளில் ஒலிப்புகள், ஒலியன்கள்பற்றிய விரிவான செய்திகளைக் காணலாம்.
{| {| class="IPA wikitable" ! colspan="5"|
அஒநெ: அரபி உயிரொலிகள்
! colspan="1"| அஒநெ (IPA) ! colspan="1"| எழுத்துகள் ! rowspan="1"| ஆங்கில எ.கா ! rowspan="1"| உரோமன் ! rowspan="1"| தமிழ்க் குறிகள் ! i ! ! æ, ɑ ! !  !
{| class="IPA wikitable" ! colspan="5"|
அஒநெ சிறுபான்மை ஒலிகள்
!width="20%"| அஒநெ (IPA) !! எழுத்துகள் !! ஆங்கில எ.கா !! உரோமன் !!தமிழ்க்குறிகள் ! p ! v ! ɡ ! ʒ ! tʃ ! !
குறிப்புகள்:
{| class="IPA wikitable" ! colspan=3|
அஒநெ: அரபி மொழி ஒலிப்புகளைக் குறிக்கப் பயன்படும் பிற குறிகள்
! அஒநெ!! விளக்கம் !
வெளியிணைப்புகள்
பகுப்பு:அரபு மொழி
மரமல்லிகை
மரமல்லிகை (Millingtonia hortensis, tree jasmine அல்லது Indian cork tree இதுவும் Millingtonia ஒரே இனங்கள், என்பது ஒரு மரம் ஆகும். இது தெற்கு ஆசியா மற்றும் தென் கிழக்கு ஆசியா ஆகிய பகுதிகளைச் சேர்ந்தது. இது லடக் சாந்தனி மற்றும் புச் என்று மராத்தி மொழியிலும்,  ஆகாஷ் மல்லிகே  (ಆಕಾಶ ಮಲ್ಲಿಗೆ) என்று கன்னடத்திலும், ஆகாச மல்லி அல்லது மர மல்லி என்று தமிழிலும், கவுகி என்று தெலுங்கு மொழியிலும், Angkear-Bos ( អង្គារ បុស្ស) என்று கெமெர் மொழியிலும்,  பிப் (ปีบ) என்று ปีบ ,  கட்டேசமெ என மலையாளத்திலும்,   மினி சாமேலி மற்றும் ஆகாஷ் என்று இந்தியிலும், ஆகாஷ மல்லி (ଆକାଶ ମଲ୍ଲି) என்று ஒடியா மொழியிலும், சீதாஹார் என்று  வங்காள மொழியிலும்  அழைக்கப்படுகிறது.
இலக்னோவில் உள்ள மில்லிங்டோனியா அவென்யூவுக்கு மில்லிங்டோனியா ஹார்டென்சிஸ் பெயரிடப்பட்டது.
விளக்கம்
இந்த மரமானது 18 முதல் 25 மீட்டர் உயரம் வரை உயரமாக வளகிறது. இதன் இளைகள் 7 முதல் 11 மீட்டர் வரை விரிகிறது. இந்த மரன் 6 முதல் 8 ஆண்டுகளில் முதிர்ச்சி அடைகிறது, 40 ஆண்டுகள் வரை வாழ்கிறது. இது பல்வேறு மண் வகைகளிலும் தட்பவெப்பநிலையிலும் வளரக்கூடிய மரம். என்றாலும் ஈரமான தட்பவெப்பநிலையில் இது நன்கு வளரக்கூடியது.
தண்டு
இந்த மரம் பசுமையானதும், உயரமாக பிரமிடு போன்ற தண்டைக் கொண்டது. இந்த மரம் இள மஞ்சள்-வெள்ளை நிறம் கொண்டது. இந்த மாரமானது வலுவான காற்றில் உடையக்கூடியது.
இலை
இதன் இலை ஓலையானது வேம்பை ஒத்து உள்ளது. இந்த இலைகளானது அச்செரோண்டியா ஸ்டைக்ஸ் மற்றும் ஹைபிலியா பியூரா ஆகியவற்றால் தாக்க வாய்ப்புள்ளது.
மலர்
இதன் மலர்களானது மலரடிச் செதில் தோற்றமில்லாதது. நீளமான 5 அடுக்கான வெண்மையான மணமுள்ள பல மலர்கள் உண்டாகும். இவை இருபால்சேர்க்கை மற்றும் இருபக்கச்சமச்சீர் கொண்டது. பூவானது மணி வடிவ புல்லிவட்டத்தில் ஐந்து சிறிய மடல்களைக் கொண்டிருக்கும். மலர் நான்கு பூந்துப்பைகளைக் கொண்டுள்ளது. இந்த குடும்பத்தின் பிற தாவரங்களைப் போலல்லாமல், பூந்துப்பைகள் வேறுபட்டவை. அல்லிவட்டமானது ஐந்து இதழ்கள் அடியில் இணைந்து நீண்ட குழல் வடிவானது. குழல் 5 முதல் 7 செ. மீ. நீளமானது. மேலே ஐந்து அகவிதழ்கள் மடல் 2-2.5 செ.மீ. அகன்று விரிந்தது. மடல்கள் சமமில்லாதன. தெளிவற்ற இரு உதடுகள் போன்றன.
கனி மற்றும் விதை
கனியானது நீண்ட மெலிந்த காப்சூலாக, தடுப்புச் சுவருக்கு இணையாக அமுங்கி இருக்கும். தடுப்புச் சுவர் வெடி கனி 2 வால்வுகள் மிகப் பல விதைகளை உடையது. இது தட்டையான அகன்ற கண்ணாடி போன்ற இறகு கொண்ட விதைகளைக் கொண்டுள்ளது. இதன் விதைகள் பரவுவதற்கு ஏதுவாக பறவைகளால் இதன் பழங்கள் உண்ணப்படுகின்றன. இதை வளர்க்கும் விதமாக, பழம் பழுத்த உடனேயே விதைக்கப்படாவிட்டால் விதைகளின் முளைப்புத்திறண் குறைவாக இருக்கும், எனவே இத்தாவரமானது பொதுவாக வெட்டல் மூலம் நடப்படுகிறது.
சத்திரம் நெடார் காளகதீஸ்வரர் சுவாமி கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் காளகஸ்தீஸ்வரர், அம்மன் சன்னதிகளும், விநாயகர், முருகன் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது. மாசி மாதம் மகா சிவராத்திரி முக்கிய திருவிழாவாக நடைபெறுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
முகுந்தநல்லூர் பிடாரி கோயில்
முகுந்தநல்லூர் பிடாரி கோயில் தமிழ்நாட்டில் கடலூர் மாவட்டம், முகுந்தநல்லூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் பிடாரியம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மாஸ்கோ பல்கலைக்கழக விலங்கியல் அருங்காட்சியகம்
மாஸ்கோ பல்கலைக்கழக விலங்கியல் அருங்காட்சியகம் (Zoological Museum of Moscow University) உருசியாவின் இரண்டாவது மிகப்பெரிய விலங்கியல் அருங்காட்சியகம் (பெரியது செயின்ட் பீட்டர்ஸ்பர்க்கில் உள்ள விலங்கியல் அருங்காட்சியகம்) ஆகும். இது உலகின் பன்னிரண்டு பெரிய அருங்காட்சியகங்களில் ஒன்றாகும்.
இந்த அருங்காட்சியகம் 1791-ல் இயற்கை வரலாற்று அருங்காட்சியகமாக நிறுவப்பட்டது. தற்போதைய கட்டிடம் 1898-1902-ல் கட்டப்பட்டது. மாஸ்கோ பல்கலைக்கழகத்தின் உயிரியல் துறை 1930-ல் நிறுவப்பட்டது. பின்னர் இத்துறையின் ஒரு பகுதியாக இந்த அருங்காட்சியகம் ஒரு வருடத்திற்குப் பின் பல்கலைக்கழகத்தின் பகுதியாக மாறியது. மீண்டும் தன்னாட்சி பெற்றது. பின்னர் 1930களின் இறுதியில் பல்கலைக்கழகத்தின் பகுதியாக மாறியது. 1991-ல் இது ஒரு ஆராய்ச்சி நிறுவனமாக மாறியது.
மேற்கோள்கள்
பகுப்பு:அருங்காட்சியகங்கள்
கில்மான் சோதனை
கில்மான் சோதனை  என்பது (Gilman test) கிரிக்னார்டு வினைக்காரணி கள் மற்றும் ஆர்கனோலித்தியம் காரணிகள் ஆகியவற்றைக் கண்டறிவதற்கான வேதியியல் சோதனையாகும்.
0.5 மிலி மாதிரியானது, பென்சீன் அல்லது தொலுயீனில் உள்ள மிசுலெரின் கீட்டோனின்  1% கரைசலுடன் சேர்க்கப்படுகிறது. இந்தக் கரைசலுடன் 1 மிலி நீரானது  நீராற்பகுத்தலுக்காகச் சேர்க்கப்படுகிறது. பிறகு பல சொட்டுகள் பனிக்கட்டிையை ஒத்த அசிட்டிக் அமிலத்தில் உள்ள 0.2% அயோடின் கரைசலானது சேர்க்கப்படுகிறது. இதன் விளைவாக உருவாகும் கரைசலின் நிறமானது பசுமை கலந்த நீல நிறமாக மாறினால் சோதிக்கப்பட வேண்டிய மாதிரியானது கரிம உலோக வேதிப்பொருளைக் கொண்டிருக்கும்.
மேற்கோள்கள்
பகுப்பு:வேதியியல் பரிசோதனைகள் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
அப்பாச்சி டாம்கேட்
விருத்தி நிலை
அப்பாச்சி சாப்ட்வேர் பவுண்டேசனின் அங்கத்தவர்களும் தன்னார்வலர்களும் சேர்ந்தே டாம்கேட்டை விருத்தி செய்து பராமரிக்கின்றனர். பயனர்கள் அப்பாச்சி அனுமதி மூலம் மூலநிரலையும் இருமத்தையும் பெற்றுக்கொள்ளலாம். டாம்கேட்டின் பதிப்பானது 3.0.x உடன் ஆரம்பிக்கின்றது. (இதற்கு முந்தியவை சண்மைக்ரோசிஸ்டத்தின் உட்பாவனைக்கென உருவாக்கப்பட்டது வெளியில் விடப்படவில்லை). டாம்கேட் 6.0.14, 6.0.x வரிசையில் வரும் பதிப்புக்களின் ஆகப்பிந்தைய வினைத்திறனான பதிப்பாகும். இது சேர்வ்லெட் 2.5 ஐ ஆதரிக்கின்றது. , 2007.
உபுண்டு
பின்வரும் விபரம் டாம்கேட் 6 க் ஆனது. பிறவு வெளியீடுகளும் இதைப் போன்ற ஒரு படிமுறையையே பின்பற்றும்.
apt-get install tomcat6 apt-get install tomcat6-admin apt-get install tomcat6-docs apt-get install tomcat6-examples
உபுண்டுவில் நிர்வாகிப் பயனரை /etc/tomcat6/tomcat-users.xml சென்று பின்வருமாறு சேர்த்து, பின்னர் டாம்கேட்டை மீண்டும் துவக்க வேண்டும்.
<role rolename="manager-gui"/> <role rolename="manager-status"/> <user name="admin" password="admin" roles="manager-gui, manager-status"/>
sudo /etc/init.d/tomcat6 restart sudo /etc/init.d/tomcat6 status
வெளி இணைப்புகள்
பகுப்பு:அப்பாச்சி மென்பொருள் அறக்கட்டளை பகுப்பு:யாவாத் தளம்
குல்சாரிலால் நந்தா
குல்சாரிலால் நந்தா (Gulzarilal Nanda; 4 சூலை 1898 – 15 சனவரி 1998) இந்திய அரசியல்வாதியும், தொழிலாளர் சிக்கலில் நிபுணத்துவம் பெற்ற பொருளாதார அறிஞரும் ஆவார். இவர் இரண்டு முறை தலா 13 நாட்கள் இந்தியாவின் இடைக்கால பிரதமராக இருந்துள்ளார். 1964 இல் ஜவகர்லால் நேரு இறந்தபொழுது முதல் முறையும், 1966 இல் லால் பகதூர் சாஸ்திரி இறந்தபொழுது இரண்டாவது முறையும் இடைக்கால பிரதமராக பதவி வகித்தார்.
நந்தா சூலை 4, 1898 இல் பஞ்சாப் மாகாணத்திலுள்ள சியால்கோட் என்னுமிடத்தில் இந்து கட்ரி குடும்பத்தில் பிறந்தார். சியால்கோட் தற்போது பாகிஸ்தான் பஞ்சாபில் உள்ளது. நந்தா லாகூர், ஆக்ரா மற்றும் அலகாபாத் நகரங்களில் படித்தார்.
வெளி இணைப்புகள்
பகுப்பு:1898 பிறப்புகள் பகுப்பு:1998 இறப்புகள் பகுப்பு:இந்திய அரசியல்வாதிகள் பகுப்பு:இந்தியப் பிரதமர்கள் பகுப்பு:பாரத ரத்னா விருது பெற்றவர்கள் பகுப்பு:இந்திய வெளிவிவகாரத்துறை அமைச்சர்கள் பகுப்பு:1ஆவது மக்களவை உறுப்பினர்கள் பகுப்பு:2ஆவது மக்களவை உறுப்பினர்கள் பகுப்பு:3வது மக்களவை உறுப்பினர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:4வது மக்களவை உறுப்பினர்கள் பகுப்பு:5வது மக்களவை உறுப்பினர்கள்
இடை முன் இதழ்விரி உயிர்
இடை முன் இதழ்விரி உயிர் என்பது சில பேச்சு மொழிகளில் பயன்படும் உயிரொலி வகைகளுள் ஒன்று. மேல்-இடையுயிருக்கும், கீழ்-இடையுயிருக்கும் , இடையில் சரியாக இந்த இடை முன் இதழ்விரி உயிர் ஒலியைக் குறிப்பதற்கு அனைத்துலக ஒலிப்பியல் அரிச்சுவடியில் தனியான குறியீடு கிடையாது. எந்த ஒரு மொழியிலும் மேற் குறிப்பிட்ட மூன்று ஒலிகளையும் வேறுபடுத்துவது இல்லை என்பதே இதற்கான காரணம். சில மொழியியலாளர்கள், குறிப்பாக சீனவியலாளர், ஒலிகளை அனைத்துலக ஒலிப்பியல் அரிச்சுவடிக் குறியீடுகளில் எழுதும்போது, இவ்வொலிக்கு என்னும் குறியீட்டைப் பயன்படுத்துகின்றனர். இல்லாவிட்டால், அல்லது  போல ஏற்கனவே உள்ள குறியீடுகளுடன் கூடுதலான குறிகளைச் சேர்த்து எழுதுகின்றனர்.
எசுப்பானியம், சப்பானியம், கொரிய மொழி, கிரேக்கம், துருக்கியம் போன்ற பல மொழிகளில் மேலிடை, கீழிடை உயிர்களிலிருந்தும் ஒலிப்பியல் அடிப்படையில் வேறுபட்ட இடை-முன் இதழ்விரி உயிர்கள் உள்ளன. ஆங்கிலத்தின் கிளைமொழிகள் பலவற்றிலும் இந்த உயிரொலி காணப்படுகின்றது.
இவற்றையும் பார்க்கவும்
பகுப்பு:ஒலிப்பியல்
திருவெள்ளியங்குடி கோலவில்லி ராமர் கோயில்
திருவெள்ளியங்குடி தமிழ்நாட்டின் தஞ்சாவூர் மாவட்டத்தில்  திருவிடைமருதூர் வட்டத்தில்அமைந்து இருக்கும் ஒரு வைணவ திருத்தலமாகும். இது ஆழ்வார்களால் பாடற்பெற்ற 108 திவ்ய தேசங்களில் ஒன்றாகும். திருமங்கையாழ்வாரால் மங்களாசாசனம் செய்யப் பெற்றது. வாமனாவதராதத்துடன் தொடர்புடைய இத்திருத்தலம் நான்கு யுகங்களிலும் வழிபடப்பட்ட திருத்தலம். பிரம்மாண்டபுராணமும், விஷ்ணு புராணமும் இத்தலம் குறித்த ஏராளம் தகவல்களைத் தெரிவிக்கின்றன.
1567 இல் இந்தியா
1569 இல் இந்தியாவில் நடந்த நிகழ்வுகள்.
மேலும் காண்க
பகுப்பு:ஆண்டு வாரியாக இந்தியா பகுப்பு:1567
திருவெள்ளியங்குடி கோலவில்லி ராமர் கோயில்
தல வரலாறு
நவகிரகங்களில் சுக்கிரனாகிய வெள்ளி இத்தல பெருமானை தவமிருந்து வழிபட்டமையால் இந்த ஊர் வெள்ளியங்குடி என்ற பெயர் பெற்றது. சுக்ரபுரி என்றும் அழைப்பர். வாமனனாக அவதாரம் எடுத்து வந்த திருமாலுக்கு மூன்றடி மண் தானமளிக்க தயாரானார் மகாபலிச் சக்ரவர்த்தி. வந்திருப்பது சாதாரணச் சிறுவன் அல்ல என்று மகாபலிக்கு உணர்த்தினார் சுக்ராச்சாரியார். ஆனால் அதைக் கேட்கும் மன நிலையில் மகாபலிச் சக்ரவர்த்தி இல்லை. மகாபலி நீர் வார்த்து தானம் தரவிருக்கும் கமண்டல பாத்திரத்தின் நீர் வரும் துளையை ஒரு வண்டாக உருமாறி அடைத்து கொண்டார் சுக்ராச்சாரியார். இதை அறிந்த பகவான் நீர் வரும் தூவாரத்தை ஒரு குச்சியால் குத்த ஒரு கண்னை இழந்தார் சுக்ராசாரியர். மீண்டும் இத்தல பெருமானை நோக்கி தவமிருந்து இழந்த கண்னை பெற்றார். அசுரர்களுக்கு தச்சராக இருந்த மயன் தவமிருந்து திருமாலை வேண்ட சங்குசக்கரதாரியாக காட்சி தந்தார். பரமாத்மா இராமபிரானாக காட்சி அளிக்குமாறு வேண்டினார். திருமாலும் இராமபிரானாக காட்சி தந்தார். பராசரன், மார்க்கண்டேயர், இந்திரன், பிரம்மா, பூமிதேவி ஆகியோர் வழிபட்ட புண்னிய தலம். இந்த ஒரு தலத்தை தரிசித்தால் 108திவ்வியதேச க்ஷேத்திரங்களை தரிசித்த புண்ணியம் கிடைத்து விடும்.
குடமுழுக்கு
சூன் 23, 2016 காலை இக்கோயிலின் குடமுழுக்கு நடந்தது.
மேற்கோள்கள்
பகுப்பு:108 திவ்ய தேசங்கள் பகுப்பு:தஞ்சாவூர் மாவட்டத்திலுள்ள இந்துக் கோயில்கள் பகுப்பு:இராமர் கோயில்கள்
மத்திய பிரதேச ஆளுநர்களின் பட்டியல்
மத்திய பிரதேச ஆளுநர்களின் பட்டியல், மத்திய பிரதேச ஆளுநர், இந்தியக் குடியரசுத் தலைவரால் நியமிக்கப்படுகிறார். இவரின் இருப்பிடம் போபாலில் உள்ள ராஜ்பவன் (மத்திய பிரதேசம்) ஆகும். இவர்களின் பதவிக்காலம் ஐந்து ஆண்டுகள் ஆகும். தற்போது மங்குபாய் சாகன்பாய் படேல் என்பவர் ஆளுநராக உள்ளார்.
மேற்கோள்கள்
பகுப்பு:மத்தியப் பிரதேச ஆளுநர்கள் பகுப்பு:மத்தியப் பிரதேசம் தொடர்புடைய பட்டியல்கள் பகுப்பு:இந்தியாவின் மாநில ஆளுநர்கள் பட்டியல்கள்
சிகனுவோக்வில்லே
சிகனுவோக்வில்லே (Sihanoukville,ក្រុងព្រះសីហនុ, Krong Preah Sihanouk) அல்லது ' கோம்போங் சோம் ' (Kompong Som, កំពង់សោម) என்பது கம்போடியாவின் கரையோரத்தில் அமைந்துள்ள ஒரு நகரமாகும். இது சிகனுவோக்வில்லே மாகாணத்தின் தலைநகரமும் ஆகும்.
மேற்கோள்கள்
பகுப்பு:கம்போடியாவின் நகரங்கள்
இந்திய வங்கிகள்
இந்திய வங்கிகளின் பட்டியல் கீழேக் கொடுக்கப்பட்டுள்ளது. இவை கீழ்காணும் பிரிவுகளின் கீழ் அமைக்கப்பட்டுள்ளன.
தலைமை வங்கி
இந்திய அரசின் பணம் வெளியிடுதல், வங்கிகளைக் கண்காணித்தல் போன்ற பல்வேறு பணிகளை மேற்கொள்ளும் வங்கியாக உள்ளது.
நாட்டுடைமையாக்கப்பட்ட அரசு வங்கிகள்
இந்திய வங்கிகளில் கீழ்காணும் வங்கிகள் இந்திய அரசின் நிர்வாகத்தின் கீழ் நாட்டுடமையாக்கப்பட்ட வங்கிகளாக செயல்படுகிறது, (புரிதலுக்காக கீழ்காணும் "நாட்டுடைமையாக்கப்பட்ட வங்கிகள்" இரு பிரிவுகளாக பிரித்து காண்பிக்கப்பட்டுள்ளது):
தனியார் வங்கிகள்
அரசு வங்கிகளைப் போன்றே சில தனியார் வங்கிகளும் உள்ளன. இவை அட்டவணையிட்ட வணிக வங்கிகள் பட்டியலின் கீழ் வருகின்றன.
பழைய தனியார்வங்கிகள் (1990 ஆம் ஆண்டிற்கு முன்பு)
1990 ஆம் ஆண்டிற்கு முன்பு:
புதிய தனியார் வங்கிகள் (1990 ஆம் ஆண்டிற்கு பிறகு)
1990 ஆம் ஆண்டிற்கு பிறகு:
குறிப்புகள்
பகுப்பு: இந்திய வங்கிகள் பகுப்பு:இந்தியப் பொருளாதாரம்
மாநிலங்களவைத் தேர்தல்கள் 2017
மாநிலங்களவைத் தேர்தல்கள் 2017 (2017 Rajya Sabha elections) என்பது சூலை 21 மற்றும் ஆகத்து 2017-ல் இந்தியாவில் நடைபெற்ற மாநிலங்களைவைத் தேர்தல்கள் ஆகும். 2017சூலை மற்றும் ஆகத்து 8 ஆகிய தேதிகளில் மூன்று மாநிலங்களில் உள்ள பத்து மாநிலங்களவை உறுப்பினர்களை மாநில சட்டமன்ற உறுப்பினர்களால் தேர்ந்தெடுக்கத் தேர்தல்கள் நடத்தப்பட்டன. கோவா, குசராத் மற்றும் மேற்கு வங்கம் ஆகியவை இந்த ஆறு வருடச் சிறு தேர்தல்கள்/வேட்பு மனு சுழற்சியில் பங்களிக்கும் மாநில சட்டமன்றங்கள். உறுப்பினர்களைத் தேர்ந்தெடுக்க சட்டமன்ற உறுப்பினர்களிடையே ஒற்றை மாற்றத்தக்க வாக்கு ஆகும், அதாவது நியமனங்கள் எதிர்ப்பற்ற போட்டிகளாக இருக்கலாம் (பொதுவாக ஒரு குறிப்பிட்ட கட்சிக்கு அதன் சட்டமன்ற, பொதுத் தேர்தல்களில் அறுதிப் பெரும்பான்மை உள்ள மாநிலங்களில்). இரகசிய வாக்கெடுப்பை விடத் திறந்த வாக்குச்சீட்டு பயன்படுத்தப்படுகிறது. இது பொது ஆய்வுக்கு அனுமதிக்கிறது.
2017ஆம் ஆண்டு ஐந்து இடைத்தேர்தல்கள் நடைபெற்றது. இவற்றில் ஒன்று இடைப்பட்ட மூன்று ஆண்டுகளில் தொடர்புடைய சட்டமன்றத்தின் அமைப்பில் ஏற்பட்ட மாற்றத்தின் காரணமாக ஒரு மாநிலத்தின் இணைப் பிரதிநிதி மாற்றத்தைக் கண்டது.
2017 ஆறாண்டு சுழற்சி கோவாவிற்கு மிகவும் முக்கியத்துவம் வாய்ந்தது. இங்கு அதன் ஒரே மாநிலங்களவை உறுப்பினர் தற்போதைய சட்டமன்ற உறுப்பினர்களால் தேர்ந்தெடுக்கப்பட்டார். குசராத்தின் 11 உறுப்பினர்களில் 3 பேர் மற்றும் 16 உறுப்பினர்களில் 6 பேர் இந்த சுழற்சியில் தேர்ந்தெடுக்கப்பட்டுள்ளனர் (குறுக்கு கட்சி நியமனப் போட்டிகளைப் பார்க்கவும்).
தொடர்புடைய சட்டமன்றங்களின் தற்போதைய பிரபலமான அரசியல் அமைப்பைப் பிரதிபலிக்கும் வகையில் கட்சி அடிப்படையில் முடிவு, முதன்மையாக எந்த மாற்றமும் இல்லை (2017 இல் உள்ள 15 இடங்களில் 12 இடங்கள்). மாநில அரசியல் மாற்றங்களைப் பிரதிபலிக்கும் வகையில் மற்ற மூன்று இடங்கள் மாநிலத் தேர்தல்களில் பாரதிய ஜனதா கட்சிக்கு ஆதரவாக இரண்டு இடைப்பட்ட இடங்கள் கிடைத்தன.
ஓய்வு பெறும் உறுப்பினர்கள்
பின்வரும் உறுப்பினர்கள் 2017-ல் ஓய்வு பெற்றனர்.
கோவா
கோவாவின் முக்கியக் கட்சி அதன் சட்டமன்றத்தில் சூலை 21, 2017 கோவாவின் ஒரே தொகுதிக்கு வேட்புமனு தாக்கல் செய்தது.
குஜராத்
குஜராத்தில் 3 மாநிலங்களவை இடங்களுக்கு ஆகத்து 8, 2017 அன்று தேர்தல் நடைபெற்றது.
மேற்கு வங்காளம்
மேற்கு வங்கத்தில் 6 மாநிலங்களவை உறுப்பினர்கள் போட்டியின்றி தேர்ந்தெடுக்கப்பட்டனர்.
இடைத்தேர்தல்
திட்டமிடப்பட்ட தேர்தல்களுக்கு மேலதிகமாக, உறுப்பினர்களின் பதவி விலகல் அல்லது மரணத்தால் ஏற்படும் எதிர்பாராத காலியிடங்களும் இடைத்தேர்தல்கள் மூலம் நிரப்பப்படலாம்.
மேற்கோள்கள்
<references group="" responsive="1">
பகுப்பு:மாநிலங்களவைத் தேர்தல்கள் பகுப்பு:இந்தியத் தேர்தல்கள்
இணக்கி
thumb|மோட்டரோலாவின் 28.8 கிபிட்/வி சீரியல் போர்ட் மோடம் இணக்கி (Modem) என்பது கணினியில் உள்ள புற உலகத்துடன் தொடர்புகொள்ளும் ஓர் உறுப்பு. இது கணினிக்குப் புறத்தே இருந்து வரும் குறிப்பலைகளைத் (குறிகைகளை) தக்கவாறு உள்வாங்கவும் வெளிசெலுத்தவும் பயன்படும் ஒரு கருவி. மோடம் (modem) என்னும் ஆங்கிலச்சொல் mo  dulator (மாடுலேட்டர்)-dem odulator (டிமாடுலேட்டர்) என்னும் இரு சொற்களின் சுருக்குவடிவாக ஆன ஒரு செயற்கையான கூட்டுச்சொல். இதனைத் தமிழில் பண்பேற்றி என்று அழைக்கலாம். அதாவது எண்ணிமத் தகவல்களைத் (டிசிட்டல் தகவல்களைத் திட்டப்படி பண்பேற்றி (மாற்றி அல்லது மாடுலேட் செய்து) அனுப்பவும் அப்படி பண்பேற்றப்பட்டு வரும் எண்ணிமத் தகவல்களைப் தக்கவாறு பண்பிறக்கவும் உதவும் ஒரு கருவி. இதன் நோக்கமானது, எளிதாக கடத்துவதற்கு ஏற்றவாறு எண்ணிமத் தரவுகளை உருவாக்கவும், குறிநீக்கம் செய்யவும் (அதாவது குறிப்பிட்டவாறு திரிபுற்றவற்றை மீட்டெடுக்கவும்) உதவக்கூடிய குறிகைகளை உருவாக்குவதாகும். எந்தவகையான தொடரலைகளையும் (அனலாகு சிக்னல்களையும்) கடத்துவதற்கும் திரிப்பிரிகளைப் (மோடம்களைப்) பயன்படுத்தலாம்.
ஒரு தனிக்கணினியின் டிஜிட்டல் முறையிலான 1 களையும் 0 க்களையும் ஒரு எளிய பழைய தொலைபேசி சேவைகளை (POTS) பயன்படுத்தும் தொலைபேசி இணைப்புகளின் மூலமாக கடத்தபடக்கூடிய ஒலிகளாக மாற்றும் வாய்ஸ்பேண்ட் மோடம் இதற்கான மிகவும் பிரபலமான எடுத்துக்காட்டாகும். மேலும் இதில் ஒரு முனையில் பெறப்படும் சிக்னல்களை, USB, ஈதர்னெட், சீரியல் அல்லது நெட்வொர்க் இணைப்புகளால் பயன்படுத்தக்கூடிய வடிவமான 1களாகவும் 0க்களாகவும் இது மீண்டும் மாற்றித் தருகிறது.
ஒரு குறிப்பிட்ட நேரத்தில் கடத்தப்படக்கூடிய தரவின் அளவின் அடிப்படையிலேயே பொதுவாக மோடம்கள் வகைப்படுத்தப்படுகின்றன. இந்த அளவு பொதுவாக, ஒரு விநாடிக்கான பிட்கள் (bits per second) (bit/s, அல்லது bps) என்ற அளவையினால் அளவிடப்படுகிறது. பாட் என்பதன் அடிப்படையிலும் இவை வகைப்படுத்தப்படலாம், பாட் என்பது ஒரு மோடம் ஒரு விநாடிக்கு அதன் சிக்னல் நிலையை மாற்றுகிற எண்ணிகையைக் குறிக்கும். எடுத்துக்காட்டாக, ITU V.21 தரநிலையானது ஆடியோ ஷிஃப்ட் கீயிங் எனப்படும் டோன்களைப் பயன்படுத்தி, 300 பிட்/வி அதாவது 300 பாட்களைப் பயன்படுத்தியது, அதேபோன்று, அசல் ITU V.22 தரநிலையானது ஃபேஸ்-ஷிஃப்ட் கீயிங்கைப் பயன்படுத்தி 600 பாட்களுடன் 1,200 பிட்/வி வரை அனுமதித்தது.
கம்பிவட இணக்கி (கேபிள் மோடம்)கள் மற்றும் ADSL மோடம்கள் ஆகிய விரைவு மோடம்களை இன்றைய இணைய பயனர்கள் பயன்படுத்துகின்றனர். தொலைத்தொடர்புகளில், மைக்ரோவேவ் ரேடியோ இணைப்புகளின் வழியாக தொடர்ந்து மாறும் தரவுகளின் ஃப்ரேம்களை மிக உயர்ந்த தரவு வீதங்களில் அகலக்கற்றை ரேடியோ மோடம்கள் கடத்துகின்றன. தனிப்பட்ட ரேடியோ நெட்வொர்க்குகளுக்கு பயன்படும், 19.2k வரையிலான குறைந்த தரவு வீதங்களுக்கு குறுகிய கற்றை ரேடியோ மோடம் பயன்படுத்தப்படுகிறது. சில மைக்ரோவேவ் மோடம்களால் ஒரு விநாடிக்கு நூறு மில்லியனுக்கும் மேற்பட்ட பிட்களை கடத்த முடியும். ஆப்டிகல் ஃபைபர்களின் வழியே தரவைக் கடத்தக்கூடியவை ஆப்டிகல் மோடம்களாகும். கண்டங்களுக்கு இடையிலான பெரும்பாலான தரவு இணைப்புகள், கடலுக்கு அடியிலான ஆப்டிகல் ஃபைபர்களால் தரவைக் கடத்தும் ஆப்டிகல் மோடம்களைப் பயன்படுத்துகின்றன. ஆப்டிகல் மோடம்கள் பொதுவாக, ஒரு விநாடிக்கு ஒரு பில்லியனுக்கும் (1x109) அதிகமான பிட்களைக் கடத்தக்கூடிய தரவு வீதங்களைக் கொண்டுள்ளன. இந்த கட்டுரையில் விநாடிக்கு ஒரு கிலோ பிட் (kbit/s, kb/s, அல்லது kbps) என்று குறிப்பிடப்பட்டால், அது ஒரு விநாடிக்கு 1,000 பிட்கள் என்பதையேக் குறிக்கிறது, விநாடிக்கு 1,024 பிட்கள் என்பதைக் குறிப்பதில்லை. எடுத்துக்காட்டாக, ஒரு 56k மோடமானது ஒரு தொலைபேசி இணைப்பின் வழியாக 56,000 பிட்/வி (7 kB/s) வரை கடத்தக்கூடியதாகும்.
1960ஆம் ஆண்டின் கோடைகாலத்தில், டிஜிட்டல் சப்செட் என்ற பெயருக்கு பதிலாக டேட்டா-ஃபோன் என்ற பெயர் அறிமுகப்படுத்தப்பட்டது. 202 டேட்டா-ஃபோன் என்பது ஒரு அரை-டியூப்லக்ஸ் அசிங்க்ரனஸ் சேவையாகும், 1960 ஆம் ஆண்டின் பிற்பகுதியில் மிகவும் தீவிரமாக இது சந்தைப்படுத்தப்பட்டது. 1962ஆம் ஆண்டில், 201A மற்றும் 201B டேட்டா-ஃபோன்கள் போன்றவை அறிமுகப்படுத்தப்பட்டன. இவை பாட்(baud)டுக்கு இரண்டு பிட் பேஸ்-ஷிஃப்ட் கீயிங்கை (PSK) பயன்படுத்தும் சிங்க்ரனஸ் மோடம்களாகும். 201A-ஆனது சாதாரண தொலைபேசி இணைப்புகளில் 2,000 பிட்/வி என்ற வீதத்தில் அரை டியூப்லக்ஸில் இயங்கியது. அதே நேரத்தில் 201B-ஆனது 2,400 பிட்/வி வீதத்தில் முழு டியூப்லக்ஸ் சேவையை நான்கு-வயர் லீஸ்டு இணைப்புகளின் வழியாக இயங்கியது. இதனால் தரவை அனுப்பும் மற்றும் பெறும் சேனல்கள் அவற்றுக்கென தனித்தனியாக இரண்டு வயர்களைக் கொண்டிருந்தன.
பிரபலமான பெல் 103A டேட்டாசெட் தரநிலையையும் 1962ஆம் ஆண்டில் பெல் லேப்ஸ் அறிமுகப்படுத்தியது. எளிமையான தொலைபேசி இணைப்புகளின் வழியாக முழு டியூப்லக்ஸ் சேவையை 300 பாட் வீதத்தில் வழங்கியது. இதில் 1,070 அல்லது 1,270 Hz அளவுகளில் கடத்தும் அழைப்பு தொடக்கி மற்றும் 2,025 அல்லது 2,225 Hz அளவுகளில் கடத்தும் பதிலளிப்பு மோடம் ஆகியவற்றுடன் ஃப்ரிக்வென்ஸி ஷிஃப்ட் கீயிங்கானது பயன்படுத்தப்பட்டது. ஆயத்த நிலைகளில் கிடைத்த 103A2 மோடம்கள், KSR33, ASR33, மற்றும் IBM 2741 போன்ற தொலைநிலை குறைந்த வேக டெர்மினல்களின் பயன்பாட்டில் மிகப்பெரிய வளர்ச்சியைத் தந்தது. தொடக்கம் மட்டுமேயான 113D மற்றும் பதில் மட்டுமேயான 113B/C மோடம்களை அறிமுகப்படுத்தியதன் மூலமாக AT&T நிறுவனம் மோடம்களுக்கு ஆகும் செலவுகளைக் குறைத்தது.
கார்டர்ஃபோன் தீர்மானம்
thumb|நோவேஷன் CAT அக்வாஸ்டிக்கலி கப்பிள்ட் மோடம் பல ஆண்டுகளுக்கு, பெல் எண்ட் சிஸ்டம் (AT&T) நிறுவனமானது, அதனுடைய தொலைபேசி இணைப்புகளின் பயன்பாட்டில் தனியுரிமையைப் பராமரித்து வந்தது. பெல் நிறுவனத்தால் வழங்கப்படும் சாதனங்களை மட்டுமே அதனுடைய நெட்வொர்க்குடன் இணைக்க அனுமதித்ததன் மூலமாக இதனை செய்து வந்தது. 1968 -க்கு முன்பு வரை, AT&T நிறுவனமானது, அதனுடைய தொலைபேசி இணைப்புகளுடன் மின்சார முறையில் இணைக்கப்படக்கூடிய சாதனங்களில் தனியுரிமை பெற்று வந்தது. இதன் விளைவாக 103A-இணக்கத்தன்மை மோடம்களுக்கு சந்தையில் தேவை ஏற்பட்டது, இவை எந்திரவியல் பூர்வமாக தொலைபேசியில் இணைக்கப்பட்டன. அதற்கு அக்வாஸ்டிக்கலி கப்பிள்ட் மோடம்கள் என்றை கையடக்க சாதனம் பயன்படுத்தப்பட்டது. 1970 களில் பொதுவாக பயன்பட்டு வந்த மோடம் மாடல்களாவன நோவாஷன் கேட் மற்றும் ஆண்டர்சன்-ஜேக்கப்சன் ஆகியவை ஆகும், இதில் இரண்டாவது வகை லாரன்ஸ் லிவர்மோர் நேஷனல் லேபாரட்டரியில் எதிர்பாராத விதமாக கண்டறியப்பட்டது. ஹஷ்-எ-ஃபோன் v. FCC என்பது DC சர்க்யூட் கோர்ட் ஆஃப் அப்பீல்ஸ் என்பதால் நவம்பர் 8, 1956 -இல் இயற்றப்பட்ட ஒரு சட்டமாகும், இது அமெரிக்க ஐக்கிய நாடுகளின் தொலைத்தொடர்பு சட்டத்துக்கு ஒரு முன்னோடி சட்டமாக இருந்தது. AT&T இன் சாதனங்களைப் பயன்படுத்துவதை முறைப்படுத்துவது, FCC -இன் பொறுப்பின் கீழ் வரும் என்று மாகாண நீதிமன்றம் உணர்ந்தது. இதே நேரத்தில், FCC இன் கண்காணிப்பாளர், சாதனம் இணைக்கப்படும் வரை, அந்த அமைப்பைப் பாழாக்கி விடக்கூடிய வாய்ப்பு எதுவுமில்லை என்பதைக் கண்டறிந்தார். பின்னர், 1968 -ஆம் ஆண்டில் செய்யப்பட்ட கார்ட்டர்ஃபோன் முடிவின் காரணமாக, தொலைபேசி இணைப்புகளுடன் சாதனங்களை மின்னணு முறையில் இணைப்பதற்கு AT&T-வடிவமைத்த சோதனைகளை FCC கட்டாயமாக அமல்படுத்தியது. AT&T -ஆனது இந்த சோதனைகளை சிக்கலானதாகவும், மிகவும் விலையுயர்ந்ததாகவும் வடிவமைத்தது, இவற்றின் காரணமாக 1980களின் முற்பகுதி வரை அக்வாஸ்டிக்கல கப்பிள்டு மோடம்கள் பரவலாக காணப்பட்டன.
1972 -ஆம் ஆண்டு டிசம்பரில், வாடிக் VA3400 என்பதை அறிமுகப்படுத்தியது. இந்த சாதனம் மிகவும் சிறப்பு வாய்ந்தது, ஏனெனில் இது 1,200 பிட்/வி வேகத்தில் ஒரு டயல் நெட்வொர்க்கின் ஊடாக முழு ட்யூப்லக்ஸ் செயல்பாட்டை வழங்கியது. 103A -ஐப் போன்ற வழிமுறைகளைப் பயன்படுத்தியும், அனுப்புவதற்கும் பெறுவதற்கும் வெவ்வேறு அதிர்வெண் கற்றைகளைப் பயன்படுத்தியும் இது இயங்கியது. 1976 -ஆம் ஆண்டு நவம்பரில், வாடிக் மோடத்தின் போட்டியை சமாளிக்க AT&T 212A மோடம் என்பதை அறிமுகப்படுத்தியது. இது வாடிக்கின் வடிவமைப்பைப் போன்றே காணப்பட்டது, ஆனால் இது பரிமாற்றத்துக்கு குறைவான அதிர்வெண் தொகுப்பைப் பயன்படுத்தியது. 103A மோடமுடன் 300 பிட்/வி வீதத்தில் 212A -வையும் பயன்படுத்துவது சாத்தியமானதே. வாடிக் ஐப் பொறுத்த வரை, அதிர்வெண் ஒதுக்கீடுகளில் செய்யப்பட்ட மாற்றமானது, 212 -ஐ அக்வாஸ்டிக் கப்ளிங்குடன் பொருந்துமாறு வைக்கக்கூடாது என்ற நோக்கத்துடன் செய்யப்பட்டது. இதனால் பல பெரிய மோடம் உற்பத்தியாளர் முடக்கப்பட்டனர். 1977ஆம் ஆண்டில், VA3467 என்ற மூன்று செயல்பாட்டு மோடமை வாடிக் வெளியிட்டது. இதனை கணினி மைய இயக்குநர்களிடம் விற்றது. இது ஒரு பதில் மட்டுமேயான மோடமாகும். இது வாடிக்கின் 1,200-பிட்/வி பயன்முறையிலும், AT&T -இன் 212A பயன்முறையிலும் 103A செயல்பாட்டிலும் இயங்கக்கூடியதாகும்.
சூட்டிகை இணக்கி (ஸ்மார்ட்மோடம்) மற்றும் BBSeக்களின் எழுச்சி
ஹேய்ஸின் ஸ்மார்ட்மோடம்களுக்கு முன்பு வரை, எல்லா டயல்-அப் மோடம்களுக்கும் இரண்டு படியில் இணைப்பை செயலாக்க வேண்டிய செயல்முறை இருந்தது: முதலில், ஒரு சாதாரண தொலைபேசியில் பயனர் தொலைநிலை எண்ணை டயல் செய்ய வேண்டும், இரண்டாவதாக அந்த ஹேண்ட்செட்டை ஒரு அக்வாஸிடிக் கப்ளருடன் இணைக்க வேண்டும். டயலர்கள் என்றழைக்கப்பட்ட வன்பொருள் துணை சாதனங்களும் விசேஷ சூழல்களில் பயன்படுத்தப்பட்டன, ஆனால் இவை பொதுவாக ஒரு ஹேண்ட்செட்டை யாரேனும் ஒருவர் சுழற்றுவதன் மூலமாகவே இயங்கின.
ஸ்மார்ட்மோடம் மூலமாக கணினியானது மோடமுக்கு ஒரு கட்டளையை அனுப்புவதன் மூலமாக நேரடியாக தொலைபேசியை டயல் செய்ய முடியும், இதனால் இதனுடன் இணைக்கப்பட்ட தொலைபேசி சாதனத்தின் தேவை நீக்கப்படுகிறது, மேலும் அக்வாஸ்டிக் கப்ளரின் தேவையும் அகற்றப்படுகிறது. ஸ்மார்ட்மோடம்கள் நேரடியாக தொலைபேசி இணைப்புடன் இணைக்கப்பட்டன. இதனால் அமைப்பும் செயல்பாடும் மிக அதிக அளவுக்கு எளிமையாக்கப்பட்டன. தொலைபேசி எண்களின் பட்டியலையும், அனுப்பப்பட்ட டயலிங் கட்டளைகளையும் பராமரிக்கும் டெர்மினல் நிரல்கள் பரவலாக பயன்பாட்டிற்கு வந்தன.
ஸ்மார்ட்மோடம் மற்றும் அதனைப் போன்ற சாதனங்கள் தகவல் பலகை அமைப்பு (bulletin board system -BBS) போன்றவை பரவலாகவும் உதவின. முந்தைய காலத்தில் மோடம்கள் பெரும்பாலும், பயனர்கள் பக்கத்தில் அழைப்பு மட்டுமேயான, அக்வாஸ்டிக் முறையில் இணைக்கப்பட்ட மாடல்களாகவும் அல்லது சர்வர் பக்கத்தில் மிகவும் விலை அதிகமான பதில் மட்டுமேயான மாடல்களாவும் இருந்தன. ஆனால் ஸ்மார்ட்மோடம்கள் கணினியிலிருந்து அனுப்பப்படும் தகவல்களின் அடிப்படையில் இரண்டு பயன்முறையிலும் இயங்கக்கூடியதாக இருந்தது. இப்போது சந்தையில் பல குறைந்த விலை சர்வர் முனையில் பயன்படும் மோடம்கள் வந்துள்ளன, இதன் காரணமாக BBS வளர்ச்சியடைந்தன.
பெரும்பாலும் எல்லா நவீனகால மோடம்களும் ஒரு தொலை நகல் இயந்திரமாகவும் இரட்டை வேலை செய்கின்றன. டிஜிட்டல் தொலைநகல்கள், 1980களில் அறிமுகப்படுத்தப்பட்டன, இவை பெரும்பாலும் ஒரு எளிய பட வடிவமைப்பாக உயர் வேக(14.4 கி.பிட்/வி) மோடம் வழியாக அனுப்பப்பட்டவையாகும். ஹோஸ்ட் கணினியில் இயங்கும் மென்பொருளானது எந்தவொரு படத்தையும் தொலை நகல் வடிவத்துக்கு மாற்றக்கூடியது, பின்னர் இதனை எந்தவொரு மோடமைப் பயன்படுத்தியும் அனுப்ப முடியும். இம்மாதிரியான மென்பொருள்கள் ஒருமுறை சேர்க்கும் துணை நிரல்களாக கிடைத்தன, ஆனால் உடனடியாக எல்லா இடங்களிலும் பயன்படத் தொடங்கின.
மென்பொருள் இணக்கி (சாஃப்ட்மோடம் (டம்ப் மோடம்))
thumb|right|பாரம்பரியமான ISA மோடமுக்கு அருகில் ஒரு PCI வின்மோடம்/சாஃப்ட்மோடம் (இடதுபுறத்தில் இருப்பது). இடதுபுறத்தில் உள்ள மோடமில் உள்ள குறைவான சர்க்யூட் அமைப்பைப் பாருங்கள்.
வழக்கமாக மென்பொருள் மற்றும் வன்பொருள் ஆகியவை இணைந்து செய்து வந்த செயல்களை செய்யும் ஒரு சிறிய அளவிலான மோடமே வின்மோடம் அல்லது சாஃப்ட்மோடம் என்றழைக்கப்படுகிறது. ஒரு தொலைபேசி இணைப்பில், ஒலிகளை அல்லது மின்னழுத்த வேறுபாடுகளை உருவாக்கக்கூடியதாக வடிவமைக்கப்பட்ட ஒரு எளிய டிஜிட்டல் சிக்னல் ப்ராசசரே மோடமாகும். சாஃப்ட்மோடம்கள் வழக்கமான மோடம்களை விடவும் மலிவானவை ஏனெனில் அவற்றில் குறைவான வன்பொருள் பகுதிப்பொருட்கள் உள்ளன. இதிலுள்ள குறைபாடு என்னவென்றால், மோடம் ஒலிகளை உருவாக்கும் மென்பொருள் எளிமையானதல்ல, மேலும் இது பயன்படுத்தப்படும்போது கணினியின் செயல்திறன் முழுமையாக பாதிக்கப்படுகிறது. ஆன்லைன் கேமிங் போன்ற விஷயங்களில் இது மிகவும் கவலைக் கொள்ளக்கூடிய ஒரு விஷயமாகும். மற்றொரு சிக்கல் என்னவென்றால், எல்லாவற்றுடனும் இணக்கமில்லாத தன்மையாகும், அதாவது விண்டோஸ் அல்லாத இயக்க முறைமைகளில் (லினக்ஸ் போன்றவை) இந்த மோடம்களை இயக்குவதற்கான இயக்குநிரல்கள் (டிரைவர்கள்) பெரும்பாலும் கிடைப்பதில்லை.
குறுகிய கற்றை/தொலைபேசி இணைப்பு டயல்அப் மோடம்கள்
இன்றைய காலகட்டத்தில் கிடைக்கக்கூடிய ஒரு சாதாரண மோடத்தில் இரண்டு செயல்பாட்டு பகுதிகள் உள்ளன: சிக்னல்களை உருவாக்குவதற்கு மற்றும் இயக்குவதற்கான அனலாக் பிரிவு மற்றும் அமைவு மற்றும் கட்டுப்பாட்டுக்கான டிஜிட்டல் பிரிவு. இவ்விரண்டு செயல்பாடுகளும் ஒரே சில்லில் (சிப்) கட்டமைக்கப்படுகின்றன, ஆனாலும் இந்த பிரிவு கருத்து ரீதியாக இன்றும் கணக்கில் கொள்ளப்படுகிறது. செயல்படும்போது மோடமானது இரண்டு பயன்முறைகளில் ஒன்றில் இயங்கக்கூடும், முதலாவது தரவு பயன்முறை இதில் கணினியிலிருந்து அல்லது கணினிக்குத் தரவானது தொலைபேசி இணைப்புகளின் மூலம் கடத்தப்படுகிறது, இரண்டாவது கட்டளை பயன்முறை இதில், மோடம் கணினியிலிருந்து வரும் கட்டளைகளைக் கேட்டு அவற்றை செயல்படுத்துகிறது. ஒரு பொதுவான அமர்வில், மோடத்தை இயக்குவது (பெரும்பாலும் கணினிக்கு உள்ளாகவே நடக்கிறது) இதில் தானாகவே கட்டளை பயன்முறை எடுத்துக்கொள்ளப்படுகிறது, பின்னர் ஒரு எண்ணை டயல் செய்வதற்கான கட்டளை அனுப்பப்படுகிறது. ஒரு தொலைநிலை மோடமில் இணைப்பு உருவாக்கப்பட்ட பின்னர், மோடம் தானாகவே தரவு பயன்முறைக்கு செல்கிறது, பின்னர் பயனர் தரவை அனுப்பவும் பெறவும் முடியும். பயனர் பயன்பாட்டை முடித்தவுடன், மோடமை கட்டளை பயன்முறைக்கு மீண்டும் கொண்டு வர ஒரு ஒரு விநாடி கால இடைவெளியைத் தொடர்ந்து எஸ்கேப் சீக்வன்ஸ், "+++" மோடமுக்கு அனுப்பப்படுகிறது, பின்னர் தொலைபேசி இணைப்பைத் துண்டிப்பதற்கான ATH கட்டளை அனுப்பப்படுகிறது.
இந்த கட்டளைகள் பொதுவாக, ஹேய்ஸ் கட்டளைத் தொகுதியிலிருந்து வருபவை, ஆனாலும் இந்த சொல் பெரும்பாலும் காணப்படுவதில்லை. உண்மையான ஹேய்ஸ் கட்டளைகள் 300 பிட்/வி செயல்பாட்டுக்கு மட்டுமேயானது, பின்னர் அது 1,200 பிட்/வி மோடம்களுக்கு விரிவாக்கப்பட்டது. அதிக வேகங்களுக்கு புதிய கட்டளைகள் தேவைப்பட்டன, இதனால் அதிவிரைவு கட்டளைத் தொகுதிகள் 1990களின் முற்பகுதிகளில் அதிகமாக உருவாக்கப்பட்டன. 1990 களின் பிற்பகுதியில் பெரும்பான்மையானவை கணிசமான அளவுக்கு தரநிலையை அடைந்தன, ஏனெனில் அப்போது பெரும்பாலான மோடம்கள் சிறிய எண்ணிக்கையிலான சிப்செட்களில் இருந்து தயாரிக்கப்பட்டன. இவற்றை நாம் இப்போதும், ஹேய்ஸ் கட்டளைத் தொகுதி என்றே அழைக்கிறோம், ஆனாலும் இவற்றில் உண்மையான தரநிலையை விட மூன்று அல்லது நான்கு மடங்கு அதிகமான கட்டளைகள் இருக்கின்றன.
வேகங்களில் வளர்ச்சி (V.21, V.22, V.22bis)
thumb|left|லேப்டாப்புக்கான ஒரு 2,400 பிட்/வி மோடம். 300 பிட்/வி மோடம்கள் தரவை அனுப்ப ஆடியோ ஃப்ரீக்வன்ஸி ஷிஃப்ட் கீயிங்கைப் பயன்படுத்தியது. இந்த அமைப்பின்படி, 1 மற்றும் 0 ஆகியவற்றால் ஆன கணினி தரவு ஒலிகளாக மாற்றப்பட்டன. இந்த ஒலிகளை தொலைபேசி இணைப்புகளின் வழியே எளிதாக அனுப்ப முடியும். பெல் 103 முறையில் உருவாக்கும் மோடமானது 1,070 Hz -இல் ஒரு டோனை இயக்குவதன் மூலமாக 0க்களை அனுப்புகிறது, 1களை அனுப்ப 1,270 Hz டோன், அதேபோல பதிலளிப்பு மோடமானது அதனுடைய 0க்களை 2,025 Hz -இலும் 1களை 2,225 Hz இலும் பயன்படுத்தியது. இந்த அதிர்வெண்கள் மிகவும் எச்சரிக்கையாக தேர்ந்தெடுக்கப்பட்டன, அவை தொலைபேசி அமைப்பில் மிக குறைவான அளவில் சிதைவடையக் கூடியதாகவும், ஒன்றையொன்று அவற்றின் ஹார்மோனிக்குகளாக அமையாமலும் இருக்கும்படி தேர்ந்தெடுக்கப்பட்டன.
1,200 பிட்/வி வேகத்திலும் விரைவான கணினிகளிலும் ஃபேஸ்-ஷிஃப்ட் கீயிங் பயன்படுத்தப்பட்டது. இந்த அமைப்பில் எந்தவொரு பக்கத்திலும் இருக்கக்கூடிய இரண்டு டோன்களும் 300 பிட்/வி அமைப்புகளின் அதே அதிர்வெண்களில் அனுப்பப்பட்டன, ஆனால் சிறிது கட்ட இடைவெளியுடன் அனுப்பப்பட்டன. இரண்டு சிக்னல்களின் கட்டங்களை (ஃபேஸ்) ஒப்பிடுவதன் மூலமாக, 1 மற்றும் 0 ஆகியவை மீண்டும் உருவாக்கப்படலாம், எடுத்துக்காட்டாக, சிக்னல்கள் 90 டிகிரிகள் கட்ட இடைவெளியுடன் இருந்தால், அது 1, 0 ஆகிய இரண்டு இலக்கங்களை குறிப்பிடுகிறது, அதேபோல 180 டிகிரிகளாக இருந்தால் அவை 1, 1 ஆகியவையாக இருக்கும். இந்த முறையின்படி, சிக்னலின் ஒவ்வொரு சுழற்சியும், ஒரு இலக்கத்திற்கு பதிலாக இரண்டு இலக்கங்களைக் குறிப்பிட்டன. 1,200 பிட்/வி மோடம்கள், உண்மையில் ஒரு விநாடிக்கு 600 சிம்பல்களை கடத்தும் மோடம்களாகும் (600 பாட் மோடம்கள்) இதில் ஒரு சிம்பலுக்கு 2 பிட்கள் உள்ளன.
வாய்ஸ்பேண்ட் மோடம்கள் பொதுவாக 300 மற்றும் 1,200 பிட்/வி (V.21 மற்றும் V.22) வீதங்களில் 1980 களின் மையப்பகுதியில் இருந்தன. 1,200-பிட்/வி பெல் 212 சிக்னலிங் A முறைகளைப் போன்றே இயங்கக்கூடிய ஒரு V.22bis 2,400-பிட்/வி அமைப்பு அமெரிக்காவில் அறிமுகப்படுத்தப்பட்டது, மற்றும் இதிலிருந்து சற்று வேறுபட்ட ஒரு அமைப்பு ஐரோப்பாவில் அறிமுகப்படுத்தப்பட்டது. 1980களின் பிற்பகுதிகளில், பெரும்பாலான மோடம்கள் இந்த தரநிலைகள் அனைத்தையும் ஆதரித்தன, 2,400-பிட்/வி செயல்பாடு பரவலாக காணப்பட்டது.
பாட் வீதங்கள் மற்றும் பிட் வீதங்கள் ஆகியவற்றுக்கு இடையேயான ஒப்பீடு தொடர்பான கூடுதல் விவரங்களுக்கு, சாதன பேண்ட்வித்களின் பட்டியல் என்ற துணைக் கட்டுரையைக் காணவும்.